Document ID: /roh_data/filtered/fineweb-2-filterrobots_roh.jsonl.gz/45002

RTR contribuescha al svilup ed a l’actualisaziun da differents linguatgs spezials e jargons per il rumantsch, sco il linguatg dal sport, il linguatg d’uffants e giuvenils (Minisguard u Battaporta). Uschia producescha la giuvna redacziun social adina puspè podcasts cun tematicas linguisticas.
En il podcast “MALINCLETTIENTSCHAS” per exempel, vegn discutà a moda lucca e divertenta da problems che mintga RumantschA enconuscha: Discurrer cun insatgi d’in auter idiom.
Gist cun il mund digital sa mida er la lingua. Perquai declera la linguista dad RTR Anna-Alice Dazzi mintga mardi en sia rubrica “Linguarias” co che la lingua sa mida, tge ch’i fiss correct en rumantsch e co ch’i fiss da pronunziar tscherts pleds. Ensemen cun la linguista creain nus en pli prest mintga di novs pleds u novas expressiuns grazia a nossa lavur.